Syv personer til sykehus etter bilulykke i Vest-Agder
Totalt var syv personer involvert i ulykken, fire barn og to voksne i den ene bilen, og én person i den andre. - Det er både ambulanse og helikopter på stedet. En person satt en stund fastklemt i den ene bilen, men det skal ikke være fare for livet for noen av dem, sier operasjonsleder Øystein Vellesen i Agder politidistrikt til VG Nett. Ifølge Fædrelandsvennen er de to involverte bilene fullstendig smadret. Vellesen forteller at de involverte personene er fraktet til sykehus. Utover det har operasjonslederen få opplysninger om skadeomfanget. Til Fædrelandsvennen forteller politibetjent Hans Waage at to personer ble sendt i helikopter til Sørlandet sykehus, mens de fem andre ble sendt i ambulanser. Årsaken til ulykken er foreløpig uklar. Politiet fikk melding om den klokken 14.10 søndag.
To biler kolliderte søndag formiddag front mot front ved Lauslandsmoen i Vest-Agder. Flere barn og voksne ble fraktet til sykehus.